钦定古今图书集成/理学汇编/文学典/第097卷 > 敖山
## 钦定古今图书集成/理学汇编/文学典/第097卷 > 敖山

按《东昌府志》：“山字静之，莘县人。七岁补郡诸生。天资
英迈，负气自豪，屡试咸屈其同侪。举山东乡试第一，
登成化戊戌进士，选庶吉士，授翰林院编修，升江西
提学副使。江西故多文学，山采摭经史百家之疑，及
古今事势变故之难，汇为问目，以策诸生。其说多先
儒所未及，士张目不能置对。丁内艰，服除，改山西，以”
疾归山。赋才雄爽，为文如奔峡腾川，驰放横逸，不烦
刻削，自合绳度；当时与濬县王越齐名，人称“江北二
杰”云。晚年日手《皇极经世》一编，妙契邵学不传之旨。
尝梦吟诗云：“先天不肯留人住，遗下三皇五帝春。”既
寤，吟犹在口。逾数日卒。所著有《先天手册》《灿然稿》。